Eks-dopere har vunnet 28 Rio-medaljer
Det er New York Times som publiserer tallene på antall eks-dopere i 2016-OL. Disse kommer i tillegg til blant andre 118 russiske utøvere som på grunn av brudd på dopingreglene ble stoppet før de kom så langt som til Rio de Janeiro. Bakgrunn: IOC-president Bachs samvittighet «er god»Ukraina 8 USA 7 Hviterussland 6 Brasil 5 Kasakhstan 4 Tyrkia 4 Frankrike 3 Tyskland 3 Jamaica 3 (Norge er en av 29 nasjoner som står oppført med 1) Den store og anerkjente avisen tar forbeholdet «minst» fordi antallet eks-dopere i Rio-OL antagelig er høyere. New York Times har tydd til en konservativ opptelling og har ikke villet ta med navn som det kan hefte usikkerhet ved når det gjelder juksemakerstempelet.«Minst» 63 av 205 deltagende nasjoner har hatt med tidligere suspenderte og dopingutestengte utøvere i sin Rio-tropp. Blant andre Norge med Erik Tysse (35) i kappgang. Bakgrunn: Fortsetter kampen for renvaskelse Han ble i 2010 utestengt i to år for bruk av det syntetiske utholdenhetsdopet CERA i 2010. VG-kommentar: Semifinalen som ikke burde vært spilt USA har deltatt med nest flest – syv – tidligere dopingutestengte. Ukraina topper tabellen over antall eks-dopere med åtte utøvere. Vektløfting har ikke overraskende hatt 11 tidligere dopingtatte i aksjon i 2016-OL. Det internasjonale vektløfterforbundet nektet en rekke utøvere deltagelse før lekene startet, blant andre en håndfull London-gullvinnere fra Kasakhstan. Bakgrunn (VG+): Kampen for OL-tilværelsenHer i Rio har likevel tre løftere fra Kasakhstan – som har sonet dommer for brudd på dopingreglene – vunnet en gullmedalje og to bronsemedaljer. Eks-dopere i andre grener har imidlertid fått større oppmerksomhet. Russiske Julia Efimova i svømming, for eksempel. Bakgrunn: Tatt av WADA i 2014 etter VM-suksess Hun hadde kommet tilbake fra en 16 måneder lang utestengelse da hun testet positivt på hjertemedisinen meldonium tidligere i år. Den kom på det internasjonale antidopingbyrået WADAs forbudsliste 1. januar, men har vært omstridt med hensyn til virkning og halveringstid. Norges OL-håp i vektløfting, Ruth Kasirye (34), testet positivt på meldonium i vinter og ble suspendert. Hun fikk ikke, i motsetning til Efimova, anledning til å konkurrere i OL. Leste du denne? Norges idrettsforbund betalte Kasiryes dopingsak Efimova fikk på den annen side klar beskjed om at hun ikke burde ha fått lov til å være her. Konkurrentene i bassenget demonstrerte sitt mishag da hun vant OL-sølvmedaljen på 100 og 200 meter bryst.Publikum buet også. Kinas Yang Sun (24), som vant to gull, sølv og bronsemedalje i London-OL – og senere ble suspendert – ble omtalt som «drug cheat» av Australias Mack Horton foran 400 meter fri. Horton vant – foran Yang Sun – og sa at det var en seier for «the good guys». Yang Sun tok revansj ved å senere ta OL-gullet på 200 meter fri. En «kuriositet» på listen over eks-dopingtatte som har vunnet medalje i Rio, er tennisstjernen Martina Hingis (35) som tok sølv i mixed double. Sveitseren ble utestengt i to år fra 2008 av det internasjonale tennisforbundet etter å ha avgitt positiv prøve på kokain.OL-kongen Usain Bolt (30 søndag) vedgikk at han ble sjokkert da USAs Justin Gatlin (34) ble buet ut av publikum, så til de grader, i forbindelse med 100-meteren. Gatlin ble nummer to bak suverene Bolt, men klarte et par dager senere ikke å kvalifisere seg for finalen på 200 meter. På 4x100 meter stafett natt til lørdag vekslet han ureglementert med førsteetappens Mike Rodgers, og dermed ble USA – som kom i mål som nummer tre – diskvalifisert. Justin Gatlin ble i 2006 opprinnelig utestengt i åtte år etter å ha blitt tatt for doping andre gang. Han fikk redusert straffen til fire år, men har vært en slags friidrettens sorte får siden comebacket i 2010. Leste du denne? Halvparten av verdens raskeste tatt for doping Han er på den annen side ikke alene om å ha blitt anklaget for juks og utestengt.Tre av fire på USAs stafettlag har vært suspendert og utestengt på grunn av doping: Mike Rodgers på første etappe (9 md.), Justin Gatlin på den andre (4 år) og Tyson Gay på den tredje (1 år). Ankermann Trayvon Brommel har ikke vært innblandet i noen dopingsaker. I motsetning til treneren for USAs stafettkvartett. Dennis Mitchell testet positivt for det anabole steroidet testosteron i 1988. Bakgrunn: – Dopingtester på Jamaica er PR-stunt Jamiacas suverene stafettgullgutter er heller ikke uten plett og lyte. Tidligere verdensrekordholder Asafa Powell (100 m) og tidligere VM-gullvinner Yohan Blake (100 m) har vært suspendert i henholdsvis seks og ni måneder for brudd på doingreglene.
Minst 120 av utøverne som har konkurrert i Rio-OL har vært utestengt for doping. To dager før avslutningsseremonien hadde de vunnet 28 av til da 773 utdelte medaljer.